《箕山》
宋代·许月卿

箕山惟一瓢，襄邑亦四壁。
古今一许氏，传家以清白。
茶山与东莱，三诗映圭璧。
后来二三贤，题品互紬绎。
南轩推学授，晦翁要事实。
亦有小东莱，经济亦何切。
极意深源流，敷殖久大业。
临川有二许，我来秋萧瑟。
抚卷三叹起，寒花香的皪。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。